Isus im reče: Ja sam svijetlo 
svijeta. Tko ide za mnom, ne 
hoda u tmini, nego .će imati 
svijetlo života. (Iv. 8,12)_) 


Korizmena poslanica za godinu 1946. 


TISAK BISKUPIJSKE TISKARE U ĐAKOVU 


+ ANTUN. AKŠAMOVIĆ 


Milošću Božjom i odlukom Sv. Stolice biskup, 

apostolski upravitelj kanonski ujedinjenih bis- 

kupija Bosansko-Đakovačke i Srijemske s pri- 

pojenom aposiolskom Administraturom Sjever- 
nom Slavonijom 


Časna braćo svećenici i predragi vjernici! 

Ako se duhom prenesemo u prošle vjekove svjet- 
ske i crkvene povjesti, te razmotrimo važnije poja- 
ve ili sebi u pamet dozovemo ličnosti, koje su iza 
sebe ostavile velika djela, moramo se zaustaviti 
pred veličanstvenom osobom Gospodina Spasitelja 
našega Isusa Krista. Njegova pojava nas iznenađuje, 
On nas zadivljuje. Svaki od nas mora sa blaženim 
Paskalom da kaže: »Susretaj s Isusom nas zadivlju- 
je«.. Njegova pojava, Njegova nauka, Njegova djela 
za vrijeme boravka na zemlji su tolika i takova, da 
o njima sv. Ivan Evangjelista u svojem Evanđelju 
ovako govori: »Kad bi se sva velika djela Isusa 
Krista popisala, mislim, da ni sav svijet ne bi mo- 
gao obuhvatiti knjige, što bi se imala da napiše.« 

Mi ćemo u ovoj poslanici prikazati sliku Isusa 
Krista kao velikoga ili bolje reći kao božanskoga 
liječnika čovječanstva. 

Kada je Fra Angeliko veliki umjetnik slikar sred- 
njega vijeka htio naslikati obličje Isusa Krista, nije 
osjećao spreme, da li će slabim bojama i stečenom 
vještinom moći prikazati potpuno vjernu sliku i lje- 
potu Njegovu. U toj tjeskobi se je bacio na koljena 
te se duže vrijeme klanjao Isusu Kristu i molio. Ta- 
ko ćemo činiti i mi na početku ove poslanice. 

Svi ćemo mi svećenici i vjernici iz dubine svoje 
duše moliti, da nam Gospodin Bog naš Isus Krist 
usposobi um i srce, kako bi što savršenije spoznali 
božanski lik Njegov i punom pobožnosti razmotrili 

Njegovu misiju na zemlji. O tom velikom poslanju 
svome govori Gospodin Spasitelj sam. Sv. Luka 
Evanđelista nam u četvrtom poglavlju svoga Evan- 
đelja donaša o tome točan prikaz, kome je ovaj sa- 
držaj: Po običaju svojem otiđe Isus u subotu u sina- 
gogu. Ustao je da čita. Pružiše mu knjigu i čita, gđe 
je pisano: »Duh Gospodnji počiva na meni. On me 
pomaza, da nosim radosnu vijest siromasima. Posla 
me, da navješćujem zarobljenima oslobođenje, sli- 
jepcima vid, da oslobodim potlačene. Da proglasim 
milosnu godinu Gospodnju«. Tada zatvori knjigu, 
dade je natrag slugi i sjede. On im poče govoriti: 
Danas se ispunila ova riječ sv. Pisma, koju ste upra- 
vo čuli. (Luk. 4, 16—21.). Svi crkveni naučitelji od- 
lični poznavaoci sv. Pisma jednodušno utvrđuju, da 
je Gospodin Isus Krist ovim riječima objavio svoju 
misiju na zemlji. On je poslan, da liječi ljude od 
najtežih bolesti. On dolazi od Boga Oca, da oslobađa 
od Sotone zarobljeno čovječanstvo. Krist je duhovni 
Osloboditelj te ujedno liječnik na području pros- 
vjetnoga i duhovnoga života. 

Čovječanstvo je bilo bolesno. Svuda je vladala 
tmina religioznoga neznanja. Svagđe se pokazivalo 
očajno stanje u shvaćanju života kako kod pogana 
tako i kod izabranoga naroda. Kod velikih i malih 
naroda staroga poganstva, vladalo je opće očekiva- 
nje, da će doći Bog, koji će popraviti strahovita zla, 
koja pustoše zemlju. Veliki umnik Francuz Voltaire 
i ako ga povijest isključuje iz broja štovatelja Kris- 
tovih, ovako govori: »Priznajem da su svi narodi 
staroga svijeta prije Krista očekivali osloboditelja, 
da bi se ona točka, gdje je on bio očekivan mogla 
zvati »polom ufanja svih naroda«. Znademo dobro 
svi, da je Palestina ta sretna zemlja. U njoj se Isus 
Krist objavio svijetu i donio božanske darove soci- 
jalnoga i duhovnoga preporoda za čovječanstvo. On 
se predstavio kao liječnik. Kuda god je prolazio, iz- 
našaju pred njega bolesnike, On im vraća zdravlje 
tjelesno na čudesni.do sada nečuveni i neviđeni na- 
čin. Ljudi se čude i uzvikuju: Veliki prorok je ustao 


(Luk. 7, 16.). Isus Krist se ne zaustavlja kod liječe- 
nja tjelesnih bolesti. Njegov zadatak je znatno ve- 
ći. On je liječnik duša. Njegova je služba namijenje- 
-na cijelome čovječanstvu, svima ljudima. On liječi 
od najvećega zla, koje čovječanstvu nosi vječnu pro- 
-past. On oslobađa ljude od grijeha, koji je uzrok 
vječne smrti svima i svakomu. 


Isus Krist to pokazuje već na početku svojega 
javnoga djelovanja u Jerozalemu. Evo što nam pri- 
povijeda sv. Evangjelje: Isus se nalazi među mnoš- 
tvom naroda. Prisutni su farizeji i književnici, koji 
su došli iz svih sela galilejskih i judejskih i iz Jeru- 
zalema. Kuća je velika. Ljudi donesoše na nosilima 
čovjeka uzeta. Kušali su da ga unesu u kuću i posta- 
ve pred Njega. Ali poradi mnoštva naroda nijesu ga 
mogli unijeti. Zato se popeše na krov i kroz crijepo- 
ve spustiše ga s posteljom na sredinu pred Isusa. 
Kad vidje vjeru njihovu reče: Čovječe opro- 
šteni su ti grijesi tvoji. Tada su pomis- 
lili u sebi književnici i farizeji: Tko je ovaj, što huli 
na Boga? Tko može opraštati grijehe osim jedno- 
ga Boga. Isus prozre pomisli njihove i reče im: Što 
mislite u srcima svojim? Što je lakše reći: Oprošteni 
su ti grijesi tvoji ili reći:Ustani i hodi? Ali znajte, 
da Sin čovječji ima vlast na zemlji opraštati grije- 
he! I tada reče uzetome: Zapovijedam ti, ustani, uz- 
mi postelju svoju i idi kući. Odmah ustade on pred 
očima njihovima, uze postelju, na kojoj je bio ležao 
i otiđe kući slaveći Boga. Svi su bili obuzeti udiv- 
ljenjem i hvalili su Boga. Puni straha rekoše: Danas 
smo vidjeli čudo. Slično je postupao Gospodin Spa- 
sitelj kod liječenja svake bolesti. Svagdje je nagla- 
šavao, da Njegova služba sastoji u opraštanju gri- 
jeha. On je došao pun milosrđa i ljubavi da ovu 
službu vrši prema svima ljudima, prema svima na- 
rodima. Stoga sv. Ivan ispred Njega uzvikuje: Evo 
jaganjac Božji, koji oduzima grijehe svijeta (Iv. 1, 
29.) Isus Krist je isti nekoč, sada i do vijeka. To je 
utvrđeno u prvoj poslanici sv. Ivana, koji kaže: Zna- 
demo, da je došao sin Božji i dao nam razum da 

spoznamo Istinitoga Boga. I mi smo u Istinitome u 
Sinu njegovu Isusu Kristu. Ovaj je istiniti Bog i ži- 
vot vječni. (Iv. I., 5,20.). 


Isus Krist se žrtvuje za otkupljenje čovječanstva. 


Isusova pojava na zemlji jest doista veliko otajst- 
vo Božje Providnosti. Njegov život je život najve- 
ćega i dosada neviđenoga Pravednika, ali pun trp- 
ljenja. Čudna je stvar, da nas te patnje ne odbijaju 
i trpljenje nas ne zastrašuje, nego nas još više k Nje- 
mu privlače. Mi kao da i danas slušamo Njegov po- 
ziv: Dođite k meni svi, koji ste umorni i opterećeni, 
ja ću Vas okrijepiti. (Mat. 11,28). Otajstvena snaga 
Isusa Krista je u tome, što je on cijelim svojim bi- 
ćem uronjen u volju nebeskoga Oca. Njegova nauka 
i Njegov život je u potpunom skladu. Ispovijed Nje- 
gova je izražena u vlastitim riječima: »Moja hrana 
je, da vršim volju Oca, koji me je poslao, da vršim 
djelo Njegovo.« (Iv. 4,34.). Milosrdni Otac nebeski 
sprema čovječanstvu oproštenje, Isus Krist provađa 
pomirbu. Za pomirbu se traži žrtva. Ta žrtva je On 
sam: Sin čovječji je došao da preda život svoj kao 
otkupninu za mnoge (Mat. 20,28.). Svu težinu u iz- 
vršenju ove misije osjećao je Spasitelj, kad je mo- 
lio: »Ah Oče, Tebi je sve moguće, uzmi ovaj Kalež 
od mene. (Mark. 14,36.). Taj vapaj pokazuje, da je 
Isus trpio kao čovjek i da pri tome nije udijela ima- 
la Božanska narav Njegovoga bića. Bol i trpljenje 
je svojstvo čovječje naravi, koju je Isus Krist pri- 
kazao kao žrtvu Ocu nebeskom za grijehe svijeta. 
Sv. Pavao kaže: »Krist nas je ljubio i zato se je Bo- 
gu za nas predao kao dar i žrtva.« Zato je Isus Krist 
danas toliko ljubljen od mnogih milijuna pravedni- 
ka i grješnika. Isusu na čast sklapaju ruke jutrom 
i večerom nejaka djeca i prikazuju mu prvence svo- 
je ljubavi. Radi imena Isusovoga kršćanska omladi- 
na muška i ženska prinaša rado žrtve za obuzdava- 
nje mladenačkih nastranosti u cilju da Njemu osta- 
ne vjerna. Kršćani svake dobi i svakoga staleža pod- 
našaju ustrpljivo sve brige i napore, te sve to smat- 

raju dužnošću u službi Isusa Krista sjećajući se ri- 
ječi sv. Pavla: »Sve mogu u Onome, koji mi snagu 
daje.« Starci i starice gledajući smrti u lice blijedim 
usnama cjelivaju Njegovu sliku, te mu prikazuju 
zadnje kucaje srca gledajući u Njemu najvećega Do- 
bročinitelja. Ovi se prizori redaju pred našim očima 
kroz skoro dvadeset vijekova. Ti osjećaji ispunjat će 
duše vjernih kršćana do sudnjega dana. Gospodin 
naš Isus Krist je za sve jednako: Jaganjac Božji, 
koji oduzima grijehe svijeta. (Iv. 1,29). 


Isus Krist je učitelj kršćanskoga nauka. 


Isus Krist je prolazeći Palestinom nastupio kao ve- 
liki učitelj. Sam on kaže: »Zovete me učiteljem. Ja 
to jesam« (Mat. 23,10). Zatim dodaje: Ali nauka, ko- 
ju ja učim nije moja, nego onoga, koji me je poslao 
Oca nebeskoga. (Iv. 7,16). Tima riječima se Isus 
ujedno predstavio kao glasnik Božje objave. On da- 
pače o sebi još i više kazuje: Ja sam svijetlo svijeta. 
(Iv. 8,12). Ja sam put, istina i život. (Iv. 14,6). Ja 
sam Uskrsnuće i Život. (Iv. 11,25). Nitko ne dolazi 
k Ocu do li po meni. Ja i Otac jedno. smo (Iv. 10,30). 
Sve nam ove Njegove izjave jasno svjedoče, da je 
Isus Krist kao Božji Sin došao, da svojim naukom, 
koji se imade objaviti cijelome čovječanstvu, pouči 
svijet. Isus Krist objavljuje nauku o Bogu Ocu. Po- 
vijest religije od početka svijeta svjedoči, da su po- 
ganski narodi vjerovali, da udesom čovjeka ravna 
nebeska nesavladiva sila. Izraelski narod je u Sta- 
rom Zavjetu također ispovijedao vjeru u Božju 
Providnost. Uza sve to ne ćemo u povijesti prije Isu- 
sa Krista naći nijednoga mudraca, ni kralja ni sve- 
čenika, koji bi o Bogu govorio kao svojem nebes- 
kom Ocu. Ta riječ je prvi puta čuvena iz ustiju 
gospodina Isusa Krista. Sv. Ivan Apostol kaže: Nitko 
nije Boga vidio. Jedinorođeni Sin, koji je u krilu 
Njegovom nam Ga je objavio. (Iv. 1,18). Objavljenje 
Isusa Krista prikazuje Boga kao predobroga Oca ne- 
beskoga. Kod sv. Mateja je zabilježena velika mo- 
litva cijeloga kršćanstva. To je molitva, koju nas je 

učio Sin Božji Isus Krist. On doslovce ovo kaže: 
Molit ćete dakle ovako: Oče naš, koji si na nebesi- 
ma, sveti se ime Tvoje, dođi kraljevstvo Tvoje, budi 
volja Tvoja, kako na nebu tako i na zemlji (Mat. 8, 
9 i 10). Iz sadržaja ove molitve se jasno vidi, da je 
Bog nebeski Otac od kojega smo u svemu ovisni. 
Stoga se Njegovoj volji imademo posve podvrći. I- 
sus Krist i svoju molitvu upravlja istome Ocu: Is- 
povjedam Ti se Oče, Gospodaru neba i zemlje, jer si 
ovo sakrio mudrima i učenima, a objavio si maleni- 
ma. (Mat. 11, 25). Prva i glavna zadaća mu je, da 
svijetu objavi Oca: Jer nitko ne pozna Oca osim 
Sin i komu ga bude htio Sin objaviti. Isus Krist na- 
glašuje, kako je Otac dobar i svet: Oče sveti, čuvaj 
one, koje si mi dao, da budu jedno kao i mi. Svetost 
Očeva, treba da bude uzor ljudima:Budite savršeni, 
kako je i Otac Vaš nebeski na nebu savršen. Sveto 
Pismo je prepuno slika i oznaka, kojima Isus Krist: 
obrazlaže, kako je nemoguće govoriti o Ocu, a da pri 
tome ne upoznamo Njegove brige i ljubavi. Provid- 
nost Oca nebeskoga se proteže na sva područja 
ljudskoga života. U vezi s naukom o  Providnosti 
Božjoj On unaša puno svijetla i razumijevanja za 
život čovječiji. 

Isus Krist postavlja temelje kršćanskome nauku o 
Eogu, o čovjeku, o neumrlosti duše, o oproštenju 
grijeha, o posljednjem sudu, o uskrsnuću tijela, o 
Životu vječnom. Dogmatička nauka 'Božanskoga u- 
čitelja sabrana je u dvanaest članaka vjerovanja 
apostolskoga, koje je upotpunjeno brojnim člancima 
vjerovanja vjekovne Crkve Isusove. Tko pravo 
shvaća pojam dogmatičke nauke, mora priznati, da 
dogme sadržavaju autoritativna objašnjenja vjerskih 
istina, koje nadmašuju ljudski razum. Da ih Isus 
Krist nije objavio i svojoj Crkvi na čuvanje predao, 
ostale bi za čovjeka neotkriveni svijet. Ta koliko je 
predrasuda imao svijet o neotkrivenom negda kon- 
tinentu Americi prije Krištofa Kolumba. Bogoduhi 
Španjolac razbija predrasude, ulazi u novi svijet, i 
svoje savremenike upoznaje s njegovim prilikama. 

Spasitelj Isus Krist imade da svjedoči za istinu, 
t. j. da nas upozna s nadnaravnim svijetom, s ne- 
beskim svijetom i s nebeskim stanovnicima. On go- 
vori dogmatički punim ugledom i odlučnom riječju: 
Moja nauka nije moja, nego Onoga, koji me je pos- 
lao. (Iv. 7,16). Još je snažnija Njegova tvrdnja: Ja 
idem k Onomu, koji me je poslao. Tražit ćete me, 
ali me ne ćete naći i gdje sam ja, vi ne možete biti 
(Iv. 7,33,34). Isus Krist svršava svoju misiju, nauk 
svoj predaje apostolskom zboru pod vodstvom sv. 
Petra Sv. Zbor apostolski preuzima učiteljsku služ- 
bu svekolike Njegove nauke: Idite i naučavajte sve 
narode, krsteći ih u ime Oca i Sina i Duha Svetoga, 
učite ih obdržavati sve, što sam Vam zapovjedio i evo 
ja sam s vama sve do konca svijeta (Mat. 28,19 i 20). 
Apostoli usmeno i pismeno šire evanđeosku nauku 
među sve narode. Evangjelje Isusovo je već u prvo 
kršćansko doba prevedeno u razne jezike. U svim 
tim knjigama po svijetu raširenima i u raznim je- 
zicima pisanima nalazimo potpunu skladnost krš- 
ćčanskoga vjerovanja. Ova evangjeoska nauka učini- 
la je Crkvu Kristovu internacionalnom, međuna- 
rodnom, katoličkom. Evangjelje Isusovo je imalo 
oštre borbe s oprečnim sistemima mnogih filozofa i 
naučnjaka, ali su dogmatički proglasi Svete naše 
Katoličke Crkve odnijele pobjedu. Danas postoji ne- 
oborivo katoličko vjerovanje, tako da svaki katolik, 
gdjegod on bio i kako god se zvao: Evropejac, Ame- 
rikanac, Azijat, Afrikanac, Australac, bijelac ili cr- 
nac oslanja svoje vjersko osvjedočenje o dogmatičku 
nauku, kojoj je Učitelj sam Isus Krist, a vjerni ču- 
var vrhovno Učiteljstvo sv. Kat. Crkve, a to su bis- 
kupi s Sv. Ocem Papom u Vatikanu. 

Počesto se naglašava, da postoji opreka između 
kršćanske dogme i moderne znanosti. To se događa 
zato, što se nepravilno istovjetuje znanost i istina. 
Gdje toga nema, ondje nema niti opreke između 
znanosti i dogme. Cilj, za kojim ljudski um konačno 
teži jest istina, a ne znanost. Znanost je samo sred- 
stvo, a ne svrha. Znanost je jedan od puteva, koji 


vode do istine, ali nije jedini put. Tako je posve sve- . 


jedno, da li se koja istina ustanovljuje putem mate- 
matičkoga izvađanja, ili historičkoga istraživanja ili 
putem crkvenoga predavanja. Tko ljubi istinu taj 
će istim zanimanjem tražiti, poći će u školu znan- 
stvenoga istraživanja kao i u školu crkvenoga pre- 
davanja. Područje je znanstvenoga istraživanja pro- 
strano tako, kako je i svijet prostran, ali i ograniče- 
no, kako je i svijet ograničen. Šta ćemo dakle, kada 
dođemo do granica, što nam ih ovaj materijalni svi- 
jet stavlja, a istine još nismo našli? Hoćemo li osta- 
ti potišteni s uzdisanjem: Ne znamo ne možemo da- 
lje, ili ćemo u nastojanju da pronađemo istinu pro- 
slijediti dalje preko granica materijalnoga svijeta? 
Svaki će pametan čovjek reći: Hajdemo za istinom! 
Ne mirujmo, dok ju ne nađemo! Znanost je iscrpena. 
Tražimo drugo sredstvo! Naći ćemo ga u crkvenom 
predavanju. Učiteljstvo Crkve nam govori: Nauka, 
koju ja učim, nije moja, nego Onoga, koji me je po- 
stavio. Nauka je Isusa Krista, koji je o sebi rekao: 
Ja sam svijetlo svijeta. Tko ide za mnom, ne hoda u 
tminama, nego imade svijetlost života (Iv. 8,12). 
Dogmatička nauka i duh kršćanskoga vjerovanja 
prodire neposredno do Veličanstva Božjega. Nemirno 
je srce naše, dok ne počine u Tebi, Bože, kaže sv. 
Augustin. Svaka dogma sv. Crkve naše je proširenje 
naše duhovne spoznaje, jest pogled u drugi svijet, 
koji postoji daleko iznad horizonta znanosti, ali je 
ipak tako realan kao i naravni svijet. Između znanja 
i vjerovanja nije razlika u sigurnosti, nego samo u 
načinu kako se do potpune istine dolazi. 


Vrhovno učiteljstvo Katoličke Crkve kojemu je 
na čelu Sv. Otac Papa u Vatikanu dalo je svojim 
školama biljeg dopunjske metode, tako da je nauč- 
nome istraživanju  pridodano  skolastičko načelo: 
Vjerujem, da razumijem. Stoga je religiozni život 
svakoga katolika oslonjen na tvrdo uporište, na vi- 
soki ugled Crkve i na nepogrešivo Njezino učitelj- 
stvo. Osvjedočeni smo, da ni najznanstvenija knjiga 
nije kadra učiniti katedru znanosti  suvišnom, tako 

niti sv. Pismo ne može Crkvenoga Učiteljstva učini- 
ti malovažnim. 

Čovječanstvo treba vrhovnu oblast, koja izriče 
zadnju odlučnu riječ, dokle sižu i gdje prestaju pro- 
blemi. O. filozofiji sumnje i negacije ne može svijet 
da dugo živi. Naprotiv jake dogme stvaraju jake na- 
rode. Dogme Katoličke Crkve su prilagodljive sva- 
kome narodu. Za svaku istinu iz ove riznice vrijedi 
ona sv. Pisma: Spusti Duha svojega i stvoriti će_se, 
pak ćeš obnoviti lice zemlji. Zato jamči sam Gospo- 
din Isus Krist, kad kaže: Tko ide za mnom, ne hoda 
u tminama, nego imade svijetlost života (Iv. 8,12). 


Isus Krist je zakonodavac kršćanskoga morala 


Isus Krist se u povijesti pokazuje kao Otkupitelj 
i veliki Učitelj, ali istodobno  naglašuje, da je Za- 
konodavac, koji čovječanstvu određuje zakone, pre- 
ima kojima moraju ljudi živjeti, da kao otkupljena i 
posvojena djeca Božja postignu baštinu od Njega 
stečenu. Izjave Gospodina Isusa Krista, koje nas o 
tome uvjeravaju zabilježili su gotovo svi  Evanđe- 
liste. Kod sv. Mateja čitamo: Sakupljenima Aposto- 
lima reče Gospodin Isus: Dana mi je sva vlast na 
nebu i na zemlji. Zato idite i učinite sebi sve narode 
učenicima krsteći ih u ime Oca i Sina i Duha Sve- 
toga. Učite ih da drže sve, što god sam Vam  zapo- 
vjedio. Evo ja sam s vama u sve dane do svršetka 


u njegovoj izjavi sadržanoj u Evanđelju sv. Mateja: 
Zaista, kažem Vam, štogod svežete na zemlji bit će 
Svezano i na nebu i štogod razriješite na zemlji bit 
će razriješeno i na nebu. (Mat. 16, 19). Isusove su ri- 
ječi jasne i ne trebaju puno tumačenja. Svaki.od nas 
uviđa, da se Isus Krist u svijetu pojavio ne s: 

kao Otkupitelj, u kojega moramo vjerovati, neg) 

kao Zakonoša, kojemu se moramo pokoravati. (Konc. 
trid. Sj. VI. kan. 21). 

Zakon po Isusu Kristu donešen imade ovo obilje 
žje: Zakon je općenit i svestran. Dan je za sve lju- 


de i narode. On obuhvaća cijelu narav ljudsku. Ne: 


ostavlja ništa neurednoga u čovjeku. Isus Krist je 
izvršio, što je nekad prorekao prorok Jeremija: Dat 
ću zakone svoje u pameti njihove i zapisat ću ih u 
srca njihova. (Jer. 31, 31). Naredbe toga zakona pri- 
lagođene su svima ljudima bez obzira na narodnost 
ili na društveni položaj. Nema grijeha pa ni po- 
grješke, koja se ne zabranjuje, nema kreposti, koja 
se ne naređuje ili barem preporuča. Zakon kršćan- 
skog morala ne odnaša se samo na vanjske čine, na 
djela i riječi, nego na cijelu unutarnjost našu, na 
misli i želje, te na cijelo naše čuvstvovanje. Štogod 
duša zamjećuje, sve je to u zakonu predviđeno i za- 
hvaćeno. To divno opisuje sv. apostol Pavao u po- 
slanici Titu ovim riječima: Pokazala nam se milost 
Božja, koja spašava sve ljude učeći nas, da odrekav- 
ši se bezbožnosti i svjetskih želja, trijezno i 
pravedno i pobožno živimo na ovome svijetu, 
čekajući blaženu nadu i dolazak slave veli- 
koga Boga i Spasitelja našega Isusa Krista. 
(Tit. 2, 11-14). Svoju Bogom nadahnutu misao u- 
potpunjuje u poslanici Filipljanima, gdje kaže: 
Uostalom braćo, štogod je istinito, što je časno, što 
je pravedno, što je sveto, što je ljubezno, što je slav- 
no, što je kreposno i što je god hvale vrijedno, to 
mislite. (Filip 4, 8). 

Zakon Kristova morala je nada sve uzvišen, svet 
i svrhunaravan. Već su apostoli Isusovi kršćanima 
prvoga vijeka od opstanka Crkve naglašavali: Volja 
Božja je posvećenje vaše. (1 Sol., 4, 3). Budite sa- 
vršeni, kako je i Otac vaš nebeski savršen (Mat. 5, 
18). 

Sv. Ivan Zlatousti kaže: Koji je to zakon, za koji 
se kaže, da nam je s neba dan? Zar ne_ milost sv. 
Duha. A sv. Augustin uči: Zakoni od Boga pisani 
u našim srcima, jesu sama prisutnost sv. Duha. Eto. 
dakle svi zaključuju, da su zakoni novoga zavjeta 

vjernicima kao u dušu uliveni po milosti Isusa Kri- 
sta. Primjena ovih zakona je provediva, jer su omo- 

ćena sredstva, za njihovu primjenu. Sv. Grgur 
Veliki kaže: Za suzbijanje svake mane i slabosti 
ljudske označen je lijek. Kao što medicina liječi 
upale hladnim oblozima, a ozebla tjelesa grijanjem, 
tako se nebeski liječnik brine za duše naše. On na- 
ređuje žestokima blagost, škrtima darežljivost, oho- 
lima poniznost, pohlepnima odricanje. Zakon Kristo- 
va morala je toliko jasan, da ga može razumjeti i 
u život provesti svaki vjernik bez razlike dobi, spo- 
la i stališa. Sv. Augustin to ovako objašnjuje: Upu-- 
ćuje i vježba djecu na dječji način, mladiće obuz- 
dava s obrazloženom važnošću, starce predobiva na 
mirni način, kako odgovara dobi života i snazi du- 
ha. Zakon Kristova morala je stalan i nepromjenjiv. 
To naglašava sv. Matej u svojem Evanđelju kađ: 
kaže: Tumačio ga je kao Onaj koji imade vlast, a 
ne kao pisci i farizeji (Mat. 7 29). Što po slovu 
Evanđelja spoznajemo, to po sv. Duhu u pameti i u 
srcu tvrdo držimo prema riječima sv. Pavla: Posla- 
nica ste Kristova, od nas izrađena, ne na kamenitim 
pločama, nego na pločama Vaših srdaca (2 Kor. 3 
3). Isti Rousseau poznati francuski pisac, koji nije 
bio blizu Isusovoj nauci, divi se evanđeoskom za- 
konu kad kaže: Uvijek istinit, uvijek jedinstven, te 
uvijek stalan i sebi dosljedan. 

Iz obilježja evanđeoskoga zakona novoga zavjeta. 
se jasno vidi, da je Isus Krist zakon ovaj dao ljudi- 
ma za njihov život, koji je nastao poslije otkuplje- 
nja. Po izvršenom djelu Otkupljenja ljudi su po- 
stavljeni u stanje posinjene djece Božje s pravom 
na sve blagodati, koje iz toga duhovnoga odnošaja 
proizlaze. Uvjet pako je postavljen taj, da svaki 
otkupljeni i posinjeni pojedinac imade ispuniti za-- 
kon Božji. To nam kazuje sam Isus Krist: Ne će u 
kraljevstvo nebesko unići onaj, koji mi kaže: Go- 
spodine, Gospodine, nego onaj, koji vrši volju Oca 
mojega, koji je na nebesima. (Mat. 7, 21). 

Isus Krist je u zakonodavstvo novoga Zavjeta, a. 


12 


to je zakonodavstvo kršćanskoga morala unio tri 
vrsti zakona: ' 

1. Zakoni o vjerskim obredima odnošaju se na Nje- 
.govu nauku o odnosima čovjeka prema Bogu, komu 
pripada posebno poklonstvo i štovanje. Stoga je Isus 
Krist zakonima odredio obrede novozavjetne žrtve 
sv. Mise i obrede sv. Sakramenata. Ovi obredi po 
svojoj bitnosti imadu Isusa Krista za svoga tvorca 
i zakonodavca, a Crkva ih je kasnije dopunila i 
prilikama vremena prilagodila. 

2. Nauka Isusa Krista sadržaje vječne istine vje- 
re i ćudorednosti, kako smo to napred obrazložili. 
Sve ove istine moraju ljudi spoznati i vršiti, da se 
mogu zvati posinjena i otkupljena djeca Božja 
s pravom na nebesku baštinu. Stoga je bilo potrebno 
zakonima odrediti, što treba činiti i čega se mora- 
mo kloniti, da Bogu omilimo i postignemo vječno 
spasenje. To uređuju zakoni vjere i ćudorednosti, 
koji se jednim imenom zovu zakoni kršćanskoga 
morala Sv. sabor Tridentinski kaže: Tkogod kaže, 
da u Evanđelju osim vjere nije ništa zapovjeđeno, 
nego da je beznačajno (indiferentno) te nije niti za- 
povjeđeno, niti zabranjeno, neka je izopćen (Sj. 
VI. kan. 19). 

3. Pravničkih posebnih zakona Isus Krist nije 
donio, ali je utemeljio Crkvu svoju sa opunomoćenim 
Poglavarstvom u osobi Sv. Petra, komu je predao 
svu: sudačku vlast: Tebi ću dati ključeve kraljevstva 
nebeskoga. Štogod svežeš na zemlji, bit će sveza- 
no i na nebu. Štogod razriješiš na zemlji, bit će raz- 
riješeno i na nebu. (Mat. 16, 18 i 19). Crkva je 
duhovno kraljevstvo na zemlji, ali vidljivo jer se 
sastoji od vidljivih članova. Zato je sudačko zakono- 
davstvo nastalo i razvijeno za vlade Sv. Petra i nje- 
govih nasljednika sve do danas. Tako su zakoni 
kršćanskoga morala obuhvatili zakone izdane izrav- 
no od Isusa Krista i brojne zakone donešene od Nje- 
gove Crkve. Crkvene zapovjedi i zabrane nijesu 
drugo nego nužni zaključci izvedeni iz Božjih zapo- 
vijedi i iz Božjih zabrana. Primjerice prva i druga 
zapovijed Crkve o svetkovanju blagdana i slušanju 

sv. Mise u nedjelje i blagdane jest objašnjenje treće 
Božje zapovijedi: Spomeni se, da posvetiš dan Go-- 
spodnji. Crkveni propisi o odgoju djece idu za tim, 
da se u obiteljima svestrano poštuje četvrta zapo- 
vijed Božja: Poštuj oca i majku svoju. Ova moralna 
misija Crkve sadržana je u posve jednostavnoj, ali 
klasičkoj priči o dobrom pastiru u Evanđelju Isuso- 
vom (Iv. pogl. 10). Moderni naraštaji su se počeli 
otimati skrbništvu i vodstvu Crkve, oni ne žele, 
da imadu vodstva u moralnom pogledu, oni se za- 
grijavaju za drugi način života. Crkva katolička vi- 
di ove težnje nastranoga duha, ali ipak ostaje kod 
svoga kategoričkoga propisa: Odstup od zapovijedi 
Božje ili od zapovijedi crkvene je otpad od Isusa 
Krista, jest otpad od Boga. Savremeni su ljudi kat- 
kad kudili ovu željeznu stegu Crkve, ali se njihovo- 
potomstvo divilo tima neumoljivima odlukama i 
njihovom blagom uplivu za napredak čovječanstva. 
Dapače je mnoge učene i znanstvenom svijetu po- 
znate učenjake baš ova neumoljiva crkvena disciph- 
na dovela u krilo Katoličke Crkve (Newman, Jčrgen- 
sen, Coppee, Ruvill i još mnogi drugi). Crkva je u- 
vjerena, da u krilu njezinom provedena disciplina 
odgaja i utvrđuje savjesnost vjernika na svima po- 
dručjima njihovoga života. Kada kažemo savjestan 
čovjek isto je kao da kažemo značajan čovjek. Zako- 
ni kršćanskoga morala odgajaju značajeve. Nema 
sumnje, da već naravni zakon utvrđuje dužnosti čo- 
vječje u svakdanjem životu, ali i povijest svjedoči, 
da su propisi naravnoga zakona omogućili izgrad- 
nju narodne kulture trajne i dostojne čovječanstva 
samo ondje, gdje su se građani osjećali vezanima. 
uz ove zakone vjerskom obavezom. Na savjest gra- 
đana se mora prizivati i država, jer svaki valjan 
građanin vrši svoje dužnosti prema državi ne od 
straha pred bajunetom i zatvorom, nego jer se sma- 
tra prema državi obvezanim u svojoj duši i u svo- 
joj savjesti, koja se bez vjerskog odgoja ne može 
zamisliti, budući nam vjera kaže, da je savjest glas 
Božji u nama. Tko taj glas slijedi, stiče priznanje,, 

da je zhačajan čovjek i uzoran vjernik među na- 
ma. 

i Kršćanske dužnosti 
: Pošto smo u našoj poslanici sabrali dokaze i potan- 
«ko obrazložili povjesnu činjemicu, da je Gospodin 
isus Krist Učitelj kršćanskoga nauka i da je Zako- 
nodavac kršćanskoga morala kako ga uči i provađa 
sv. Kat. Crkva, smatramo potrebnim, predragi vjer- 
nici, da vas upozorimo na dužnosti, koje iz toga 
proizlaze: 

1. Živimo po vjeri! Vjera je najveće blago za 
svakoga čovjeka. Sv. Pismo kaže: To je život vječ- 
ni, da upoznaju Tebe jedinoga i pravoga Boga i koga 
si poslao Isusa Krista. (Iv. 17, 3). Vjera u Boga da- 
je našem životu pravi smisao i siguran cilj. Bože 
moj, cilj za kojim težim, izvor pri kojem mirujem 
i Kruh od kojega živim jesi Ti najveće dobro moje, 
kaže Toma Kempenac. Tko od vjere i po vjeri živi, 
sve će zemaljske promjene i doživljaje života pro- 
suđivati kao djela Božje Providnosti. Pravi čovjek i 
bogobojazan kršćanin od vjere živi (Rim, 1, 17). 
Čovjek treba Boga, da ostane čovjek i da se ne iz- 
rodi u nerazumno biće. 

2. Držimo zapovijedi! Isus Krist je rekao: Ako 
“hoćeš ući u život, drži zapovijedi (Mat. 19, 17). De- 
set Božjih zapovijedi jesu temelj kršćanskoga mo- 
rala i osnovica crkvenih propisa. Iznad svih zapo- 
vijedi Isus Krist je naglasio kao prvu i najveću za- 
povijed: Ljubi Gospodina Boga svoga svim srcem i 
pameću svojom, a bližnjega svoga kao samoga sebe. 
(Mat. 22, 37). Ova ljubav neka bude stalna odlika 
"svakoga našega vjernika i neka bude pokretna sna- 
ga našega kršćanskoga privatnoga i javnoga života. 

3. Ljubimo sv. Katoličku Crkvu! Naša sv. Ka- 
tolička Crkva je dobila od Isusa Krista u baštinu 
kršćanski nauk i zakonodavstvo kršćanskoga morala 
i ujedno je dobila zadatak, da narode uči, kako će 
se ovim duhovnim vrijednostima koristiti, i tako 

postići uzvišenu svoju svrhu, za koju je čovjek od 
Boga stvoren i određen. Stoga sa ljubavlju moramo 


15 


primati pouku i vodstvo sv. Kat. Crkve. Crkva je 
bila u prošlosti, a tako isto u sadašnjosti pak će biti 
u budućnosti: stup i tvrđa istine. (1. Tim. 3, 15). O- 
na je čuvarica ćudorednoga i društvenoga poretka. 
Njoj je dana mudrost koju preodredi Bog prije vije- 
kova za slavu našu (1 Kor. 2. 6). 

Za vrijeme groznoga svjetskoga rata preteške u- 
darce je osjetila i Katolička Crkva kao vjerska za- 
jednica. Kako državne zajednice, tako i crkvene po 
cijelome svijetu trebaju temeljite obnove u svojoj 
unutarnjoj upravi. To naglašuje Sv. Otac Papa Pio 
XII. u svojem božićnjem govoru, koji je održao na 
badnjak 24. prosinca 1945. u konsistoriju pred kar- 
dinalskim zborom. Sv. Otac je rekao: »U tako uzbur- 
kanom vremenu kao što je ovo naše, Crkva mora 
u svojem interesu kao i u interesu čovječanstva u- 
činiti sve moguće, da bi se mogla usavršiti njezina 
nepodijeljena i nepodjeljiva cjelovitost. Ona mora 
danas više nego ikada biti nadnarodna, i da sa istom 
ljubavlju obuhvaća sve narodnosti i sve narode. 
Ona živi i razvija se u svim krajevima svijeta i svi 
narodi sudjeluju u njezinom životu i njezinom raz- 
vilku«. Neka nam bude dozvoljeno reći, da u toj 
saradnji želi udjela imati i naša biskupija sa svo- 
jom apostolskom administraturom. Novo stanje naše 
vjerske zajednice u Federativnoj Narodnoj Repub- 
lici Jugoslaviji nakon donešenoga Ustava u Narod- 
noj skupštini 31. siječnja 1946. daje nam povoda, 
da Vas, časna braćo svećenici i predragi vjernici, 
upozorimo, da će se i u našoj biskupiji morati pro- 
vesti obnova u upravi biskupije kod crkvene vlasti 
i kod pojedinih biskupijskih ustanova. Štogod se 
bude moralo učiniti provesti će se prema metodama, 
kako su postupile druge katoličke biskupije u ve- 
likim državama kada je kod njih bila proglašena 
rastava Crkve i države. Kada se bude izradio na- 
crt za potrebite promjene i za sistematičan rad u 
dušobrižničkoj službi za pojedine župe, bit će to 
objavljeno časnome svećenstvu i svima našim vjer- 
nicima. Sa velikom utjehom primamo radosnu vi- 
jest iz župa, koje su pretrpjele veliku ratnu štetu 

svojim župskim crkvama i na drugim zgradama, 
a su župljani velikom žurbom preduzeli priprav- 
ne poslove za obnovu svoje župe, da se bogoštovne 
i druge zgrade obnove i po . mogućnosti postave u 
prijašnje dobro stanje. Ova ljubav župljana prema 
župi je ljubav prema Isusu Kristu, kojega slavimo 
u Njegovim svetištima. Tvrdo smo uvjereni, da će 
duh ovako požrtvovne ljubavi vladati u cijeloj na- 
šoj biskupiji i ne manje u apostolskoj admninistra- 
turi, pak ćemo uz Božju pomoć provesti uspješno za- 
mišljenu organizaciju svećenstva i vjernika. Mi će- 
mo učiniti sve što možemo, da na _ vidljivi način 
pokažemo svoju ljubav prema našoj biskupiji. 


Molitva za stalnost u vjeri 


Pri zaključku naše rasprave  prikažimo Gospo- 
dinu Spasitelju Isusu Kristu našu preponiznu mo- 
litvu: 


Hoćemo, o Isuse, da složno, požrtvovno te puni 
pouzdanja i ljubavi prema Tebi čuvamo svoju svetu 
vjeru, te da izgrađujemo svoj kršćanski život prema 
propisima sv. Crkve naše. Daj nam milost, da među 
nama vlada sloga i ljubav bratska nama na spase- 
nje, a Tebi na slavu. Amen! : 

Predraga braćo i bogoljubne sestre! Vašu stalnu 
i živu vjeru, Vaše nepokolebivo: pouzdanje i Vašu 
svetu ljubav, neka blagoslovi Svemogući i Milosrdni 
Bog: ft Otac i t Sin i t Duh Sveti. Amen. 


Đakovo, dne 6. veljače 1946. 
t ANTUN, 
biskup, ap. adm. 
Br. 352-1946. 


Opaska: Ova poslanica se imade pročitati u svima 
župskim, a po potrebi i u žilijalnim crkvama. 


Br. 353-1946. 


Predmet: Objava o postu i nemrsu za god. 1946, te o 
uskrsnoj ispovijedi. ; ; 
Savezno s okružnicom iz god. 1943. br. 458., koja 
je objavljena u Glasniku naše biskupije br. 3. str. 
23. obavješćuje se časno svećenstvo i vjernici bi- 
skupije đakovačke i apostolske administrature, da 
je Sv. Otac Papa Pio XII. svoju odredbu o polakši- 
cama posta i nemrsa produljio sve do konca 1946., 
te prema tome svi naši vjernici mogu da se služe 
blagodutima Sv. Oca -sadržanima u napred označe- 
noj odredbi. Uslijed toga nije potrebito, da se vjer- 


.nicima tumače odredbe Kanona 1250. do 1254. C. 


Z. o postu i nemrsu. Dovoljno je da se vjernicima 
proglase ove odredbe: : : 

I: Sv. Otac Papa Pio XII.. se je udostojao  podi- 
jeliti svima katolicima oprost od posta i nemrsa u 
sve dane'kroz godinu 1496. osim na dan Čiste sri- 


" jede (Fer. quarta Cinerum) i na veliki Petak (Feria 


sexta in Parasceve). 

Vjernici, koji se budu služili polakšicama u obdr- 
žavanju posta i nemrsa, neka u te darie mjesto posta 
prikažu Gospodinu Bogu posebnu koju pobožnu 
molitvu (5 Očenaša i 5 Zdravo Marija) ili drugo ko- 
je dobro djelo, .napose milostinju siromasima. 

II. Produljenje roka za uskrsnu ispovijed. Na te- 


.melju povlastice podijeljene mi od .Sv:, Stolice: do- 


puštam, da se na području cijele Biskupije i dpostol- 
ske administrature uskrsna ispovijed može  oba- 
viti od prve korizmene nedjelje. 


U Đakovu, dne 6. veljače 1946. 2 


biskup, ap. adm. 
1-ANTUN, 


ud 


